Tingelstadfløyen er laget av en forgylt kobberplate som er gjennombrutt. Den har motiver fra kristendommen, i motsetning til Heggenfløyen, Söderalafløyen og Källungefløyen. Platen viser en slyngende planteranke og midt i den et dyr som en mannsperson prøver å dra noe ut av munnen på. Det er liten tvil om at framstillingen er av 1. Samuels bok 17 34-35 der David redder et lam ut av munnen på en løve. Noen trekk er imidlertid også fra Samsons kamp med løvene.